Upravni okruzi u Srbiji

mini|desno|300p|Okruzi Republike Srbije

** Upravni okruzi ** nisu oblik lokalne samouprave niti dio teritorijalne organizacije Republike Srbije, već način obavljanja državne uprave. Prema Zakonu o državnoj upravi je određeno da se upravni okrug obrazuje radi vršenja poslova državne uprave izvan sjedišta organa državne uprave.

Uredbom Vlade Republike Srbije, od 29. januara 1992. godine, određeni su poslovi državne uprave koje ministarstva obavljaju izvan svojih sjedišta u okruzima kao područnim središtima državne vlasti. Prema uredbi Vlade Srbije iz februara 2006. godine okruzi mijenjaju ime u upravni okruzi.

## Upravni okruzi u Srbiji 
Upravni okrug je područni centar državne uprave koji obuhvata okružne područne jedinice. U upravnom okrugu organ državne prave, po vlastitoj odluci, može obavljati poslove državne uprave kao što su:rješavanje u upravnim stvarima u prvom stupnju ili o žalbi, vršenje nadzora nad radom imatelja javnih ovlasti i vršenje inspekcijskog nadzora.

U Republici Srbiji postoji 29 upravnih okruga, a područje svakog od upravnih okruga obuhvata određeni broj općina i gradova.

Grad Beograd ima status posebne upravne jedinice u Srbiji, koja ima svoju upravu: Skupštinu grada Beograda, gradonačelnika grada Beograda, Gradsko vijeće grada Beograda i Gradsku upravu grada Beograda. Područje Grad Beograd a je podijeljeno na 17 gradskih općina, koje imaju svoje lokalne organe vlasti. Podjela grada Beograda na gradske općine utvrđuje se statutom grada Beograda.

## Uloga upravnih okruga 
### Kosovo i Metohija 
Upravni okruzi Kosova i Metohije *de facto* nemaju funkciju teritorijalne i administrativne podjele Kosova. Srbija ne priznaje nezavisnost Kosova, te se i dalje u zakonskim aktima Srbije, Kosovo pod imenom Kosovo i Metohija, smatra dijelom Srbije. Proglašavanjem nezavisnosti Kosova, 2008. godine, Kosovo je podijeljeno na 38 općina.

1 Indeks (I) je procentualni omjer broja stanovnika okruga prema Popisu 2011. i prema Popisu 2002;

2 Jedinice lokalne samouprave su gradovi i općine. Pojedini gradovi su podijeljeni na gradske općine, koje suštinski nemaju nadležnosti lokalne samouprave, već su ispostave Gradske samouprave. Stoga su gradske općine nabrojane u zagradi;

3 Nakon prelaska Kosova pod privremenu upravu UNMIK 1999. godine, u ovoj pokrajini je usvojena drugačija teritorijalna organizacija.

4 Većina pripadnika albanske nacionalne manjine u Pčinjskom i Jablaničkom okrugu nije se odazvala Popisu 2011. godine, zbog čega date brojke ne odgovaraju stvarnom stanju. Slično tome, većina pripadnika albanske nacionalne manjine u datim okruzima nije se odazvala ni na Popisu 2002. godine, ali je u datom popisu urađena naknadna procjena stanja.

## Upravni okruzi i teritorijalna organizacija 
Republika Srbija je uređena Zakonom o teritorijalnoj organizaciji, usvojenim u Narodnoj Skupštini 29. decembra 2007. godine. Prema Zakonu, teritorijalnu organizaciju Republike Srbije kao teritorijalne jedinice čine općine, gradovi i grad Beograd (tj. lokalne samouprave) i autonomne pokrajine - kao oblici teritorijalne autonomije. Upravni okruzi nisu oblik teritorijalne organizacije.

## Zbirka slika 

Datoteka:srbija_ - _Teritorijalna_organizacija_1993.gif|Teritorijalna organizacija i okruzi u Srbiji 1993. godine
Datoteka:srbija_ - _Teritorijalna_organizacija_2001.gif|Teritorijalna organizacija i okruzi u Srbiji 2001. godine
Datoteka:srbija_ - _Teritorijalna_organizacija_2005.gif|Teritorijalna organizacija i okruzi u Srbiji 2005. godine
Datoteka:srbija_ - _Teritorijalna_organizacija_2009.gif|Teritorijalna organizacija i upravni okruzi u Srbiji 2009. godine
Datoteka:srbija_ - _Teritorijalna_organizacija_2010.gif|Teritorijalna organizacija i upravni okruzi u Srbiji 2010. godine
Datoteka:srbija_ - _Sudovi_opste_nadleznosti_2008.gif|Sudovi opće nadležnosti u Srbiji 2008. godine

## Takoder pogledajte 
## Reference 
*